IP รายได้ขายทะลัก รับเทรนด์รักสุขภาพ ดันกำไรปี 64 พุ่งเท่าตัว 
IP รายได้ขายทะลัก รับเทรนด์รักสุขภาพ ดันกำไรปี 64 พุ่งเท่าตัว แตะ 105.22 ลบ. จากปีก่อนกำไร 52.54 ลบ.
IP รายได้ขายทะลัก รับเทรนด์รักสุขภาพ ดันกำไรปี 64 พุ่งเท่าตัว แตะ 105.22 ลบ.
25 ก.พ. 2565

บริษัท อินเตอร์ ฟาร์มา จำกัด (มหาชน) หรือ IP รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยผลการดำเนินงานงวดปี 2564 มีกำไรเพิ่มขึ้น เนื่องจากบริษัทฯ มีรายได้รวม 920.98 ล้านบาท โดยรายได้เกือบทั้งหมดเป็นรายได้จากการขาย ซึ่งมีจํานวน 908.63 ล้านบาท คิดเป็นร้อยละ 98.66 ของรายได้รวม เพิ่มขึ้นจากงวดเดียวกันของปีก่อน 466.53 ล้านบาท หรือเพิ่มขึ้นร้อยละ 105.53 มาจากการเพิ่มขึ้นของรายได้จากการขายผลิตภัณฑ์สุขภาพสำหรับคน จากปี 2563 จำนวน 245.50 ล้านบาท เป็น 572.42 ล้านบาท ในปี 2564 เพิ่มขึ้นจากงวดเดียวกกันของปีก่อน 324.78 ล้านบาท คิดเป็นร้อยละ 132.29 ส่วนใหญ่มาจากการเพิ่มขึ้นของรายได้จากการขายผลิตภัณฑ์โปรไบโอติก โดยเพิ่มขึ้นจากปีก่อน 51.87ล้านบาท หรือเพิ่มขึ้นร้อยละ 41.37 ผลิตภัณฑ์ fit series เพิ่มขึ้นจากปีก่อน 53.22 ล้านบาท และรายได้จากการขายผลิตภัณฑ์อื่นๆ ของบริษัท เช่น คอลลาเจน วิตามินและอาหารเสริมอื่นๆ เป็นต้น
ทั้งนี้ยังมาจากการเพิ่มขึ้นของรายได้จากการขายผลิตภัณฑ์สุขภาพสำหรับสัตว์จากปี 2563 จำนวน 196.60ล้านบาท เป็น 336.21 ล้านบาท หรือเพิ่มขึ้น 139.61ล้านบาท หรือเพิ่มขึ้นร้อยละ 71.01 ส่วนใหญ่มาจากรายได้จากการขายผลิตภัณฑ์อาหารทานเล่นของสัตว์เลี้ยงแบรนด์ Choo Choo จํานวน 12.72 ล้านบาท ผลิตภัณฑ์อาหารสัตว์เลี้ยงแบรนด์มาเรียเพิ่มขึ้นจำนวน 15.06 ล้านบาท ผลิตภัณฑ์ยาสำหรับสัตว์เลี้ยงเพิ่มขึ้นจำนวน 23.82ล้านบาท และผลิตภัณฑ์สารเสริมในอาหารสัตว์ 75.21 ล้านบาท